section_heading: Povijest
paragraph_text: Borodin je simfoniju pisao između 1869. i 1876. godine, jer je bio prekidan profesionalnim obvezama, a radio je istovremeno i na operi "Knez Igor" (stoga se neki materijal iz nacrta opere javlja u simfoniji). Po memoarima Rimski-Korsakova, premijerno izvođenje 10. ožujka 1877. u Sankt Peterburgu imalo je polovičan uspjeh zbog preteške orkestracije, pa je Borodin 1879. preradio djelo. Postumnu adaptaciju radili su Rimski-Korsakov i Glazunov pri pripremi djela za objavljivanje 1887. godine.